సిడ్నీ : నాలుగో వన్డేలో డేవిడ్ వార్నర్, స్మిత్ మాక్స్వెల్, హెడ్ చెలరేగి ఆడారు. ఆస్ట్రేలియా నిర్దేశించిన భారీ లక్ష్యాన్ని ఛేదించలేక పాకిస్తాన్ జట్టు చతికిలపడింది. సిడ్నీలో ఘన విజయంతో వన్డే సిరీస్ ఆసీస్ (3-1) వశమైంది. తొలుత కంగారూలు ఆరు వికెట్లకు 353 పరుగులు చేశారు. పాక్ 43.5 ఓవర్లలో 267 పరుగులకు ఆలౌటైంది. డేవిడ్ వార్నర్ శతకం (119 బంతుల్లో 130) చేయగా.. స్మిత్ 49 (48 బంతుల్లో), హెడ్ 51 (36 బంతుల్లో) స్కోరును పరుగులు తీయించారు. మాక్స్వెల్ మెరుపు ఇన్నింగ్స్ ఆడాడు. 44 బంతుల్లో 78 పరుగులు చేశాడు. ఆసీస్ చివరి పది ఓవర్లలో 118 పరుగులు చేయడం విశేషం. పాక్ జట్టులో షర్జీల్ (74) ఒక్కడే హాఫ్ సెంచరీ దాటాడు. హాజల్వుడ్, జంపాకు చెరో మూడు వికెట్లు దక్కాయి. అయిదో వన్డే జనవరి 26న అడిలైడ్లో జరగనుంది.
sidney : naalugo vandelo david warner, smith maxvel, head chelaregi aadaaru. australia nirdesinchina bhari lakshyaanni chedinchaleka pakistan jattu chatikilapadindi. sidneelo ghana vijayamtho vande siries ass (3-1) vasamaindi. toluta kangaaruulu aaru viketlaku 353 parugulu chesaru. pak 43.5 ovarlalo 267 parugulaku aaloutaindi. david warner satakam (119 bantullo 130) cheyagaa.. smith 49 (48 bantullo), head 51 (36 bantullo) skorunu parugulu teeyinchaaru. maxvel merupu innings aadaadu. 44 bantullo 78 parugulu cheshaadu. ass chivari padi ovarlalo 118 parugulu cheyadam visesham. pak jattulo sharjil (74) okkade haf senchary daataadu. hazalwood, jampaaku chero moodu viketlu dakkayi. ayido vande janavari 26na adilidlo jaraganundi.